ΓΡΑΠΤΗ ΕΡΩΤΗΣΗ P-3772/02

υποβολή: Chris Davies (ELDR) προς την Επιτροπή

(16 Δεκεμβρίου 2002)

Θέμα: Οι επιπτώσεις της Via Baltica σε σημαντικές προστατευόμενες περιοχές στην Πολωνία

Σε συνέχεια της απάντησης της Επιτροπής στην ερώτησή μου Ε-1968/02(1) σχετικά με το βαλτότοπο Biebrza στην Πολωνία, ποια ήταν η ενημέρωση που έλαβε η Επιτροπή μετά το σχετικό αίτημά της προς τις πολωνικές αρχές· Αν δεν έλαβε ενημέρωση, πώς παρακολουθεί η Επιτροπή το θέμα σε επικοινωνία με τις πολωνικές αρχές·

Ανησυχίες έχουν διατυπωθεί και για τις επιπτώσεις της Via Baltica σε δύο παρθένα δάση στο Augustow και στο Knysyn. Επειδή και οι δυο αυτές περιοχές θα χρήζουν της προστασίας του κοινοτικού δικαίου με την ένταξη της Πολωνίας στην ΕΕ, σε ποιες ενέργειες προβαίνει η Επιτροπή, για να διασφαλίσει ότι η Via Baltica δε θα διασχίσει αυτά τα δάση·

(1) ΕΕ C 309 E της 12.12.2002, σελ. 181.

Απάντηση της κ. Wallstrm εξ ονόματος της Επιτροπής

(16 Ιανουαρίου 2003)

Όπως έχειπόψη του το αξιότιμο μέλος από την απάντηση που έλαβε στην γραπτή ερώτησή του E-1968/02(1) επί του θέματος, αποτελεί θέση της Επιτροπής ότι όλες οιποψήφιες χώρες πρέπει να θέτουν σε ισχύ και να εφαρμόζουν τις διατάξεις του περιβαλλοντικού κεκτημένου, συμπεριλαμβανόμενης της οδηγίας του Συμβουλίου 97/11/ΕΚ της 3ης Μαρτίου 1997 περί τροποποιήσεως της οδηγίας 85/337/ΕΟΚ για την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον(2), εφεξής καλούμενη οδηγία για την εκτίμηση των περιβαλλοντικών επιπτώσεων (ΕΠΕ), της οδηγίας για τα πτηνά και της οδηγίας για τα ενδιαιτήματα(3), ήδη κατά την προενταξιακή περίοδο. Αυτό αφορά ιδιαιτέρως τις επενδύσειςποδομής μεγάλης κλίμακας όπως η Βαλτική Οδός.

Σύμφωνα με την οδηγία για την εκτίμηση των περιβαλλοντικών επιπτώσεων (ΕΠΕ), η κατασκευή μιας οδού ταχείας κυκλοφορίας(4) εμπίπτει στο παράρτημα Ι παράγραφος 7 σημείο β. Σε αυτή την περίπτωση ισχύει το άρθρο 4 παράγραφος 1 το οποίο προβλέπει ότι έργα που περιλαμβάνονται στο παράρτημα Ι πρέπει ναπόκεινται σε εκτίμηση σύμφωνα με τις διαδικασίες των άρθρων 5 έως 10. Επομένως, πρέπειποχρεωτικά να διενεργηθεί ΕΠΕ.

Ο εθνικός δρυμός Biebrza και τα δάση Augustow και Knyszyn έχουν εξέχουσα φυσική αξία. Επιπλέον, φαίνεται εξαιρετικά πιθανό ότι θα προσδιοριστούν ως τόποι του δικτύου Natura 2000 κατά την προσχώρηση. Αυτό συνεπάγεται ότι ισχύουν οι κανόνες διατήρησης για να προστατευθεί η αξία αυτών των τόπων.

Η Επιτροπή έχει αποστείλει επιστολή στις πολωνικές αρχές για να επισύρει την προσοχή τους σε αυτά τα θέματα και να βεβαιωθεί ότι οι απαιτήσεις του άρθρου 6 της οδηγίας για τα ενδιαιτήματα έχουν εφαρμοστεί σε αυτή την περίπτωση. Οι πολωνικές αρχές δήλωσαν ότι οι δύο ενδιαφερόμενοι δήμοι έχουν εκπονήσει αρχική πρόγνωση της περιβαλλοντικής επίπτωσης της προτεινόμενης οδού. Δεν έχουν ακόμη λάβει απόφαση για τους όρους ανάπτυξης και χρήσης γης, με την οποία καθορίζεται η περιοχή διέλευσης της οδικής αρτηρίας και η Επιτροπή αντιλαμβάνεται ότι θαπάρξει περαιτέρω εκτίμηση σε αυτή τη φάση. Έχουν αναλάβει να ενημερώνουν την Επιτροπή για τις περαιτέρω εξελίξεις.

Γενικότερα, η Επιτροπή εξακολουθεί ναπογραμμίζει τη σημασία της διαφύλαξης των τόπων που θα μπορούσαν να ενταχθούν στο Natura 2000 από τις αρνητικές επιπτώσεις της ανάπτυξης, όπως έπραξε προσφάτως στην ανεπίσημη συνάντηση μεταξύ του Μέλους της Επιτροπής που είναι αρμόδιο για το Περιβάλλον και τωνπουργών περιβάλλοντος τωνποψηφίων χωρών η οποία πραγματοποιήθηκε στις 21 Ιανουαρίου 2003.

(1) ΕΕ C 309 E της 12.12.2002, σελ. 181.

(2) ΕΕ L 73 της 14.3.1997.

(3) Οδηγία του Συμβουλίου 92/43/ΕΟΚ της 21ης Μαΐου 1992 για τη διατήρηση των φυσικών οικοτόπων και της άγριας πανίδας και χλωρίδας, ΕΕ L 206 της 22.7.1992, οδηγία του Συμβουλίου 79/409/ΕΟΚ της 2ας Απριλίου 1979 για τη διατήρηση των αγρίων πτηνών, ΕΕ L 103 της 25.4.1979.

(4) Ως δρόμος ταχείας κυκλοφορίας νοείται ένας δρόμος που εμπίπτει στον ορισμό της Ευρωπαϊκής συμφωνίας για τις κύριες διεθνείς κυκλοφοριακές αρτηρίες της 15ης Νοεμβρίου 1975.